CELEX: 32010R0505
Language: lv
Date: 2010-06-14 00:00:00
Title: Komisijas Regula (ES) Nr. 505/2010 ( 2010. gada 14. jūnijs), ar kuru groza II pielikumu Eiropas Parlamenta un Padomes Regulai (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu  (Dokuments attiecas uz EEZ)

15.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 149/1
            
         KOMISIJAS REGULA (ES) Nr. 505/2010
   (2010. gada 14. jūnijs),
   ar kuru groza II pielikumu Eiropas Parlamenta un Padomes Regulai (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 17. panta 1. punktu,
   tā kā:
   
               (1)
            
            
               Regula (EK) Nr. 854/2004 paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu.
            
         
               (2)
            
            
               Regulā (EK) Nr. 854/2004 paredzēts, ka dalībvalstis nodrošina dzīvu gliemeņu un, analoģiski, dzīvu adatādaiņu, dzīvu tunikātu un dzīvu jūras vēderkāju ražošanas un laišanas tirgū oficiālās kontroles, kā aprakstīts II pielikumā. Minētā pielikuma II nodaļā paredzēti noteikumi par ražošanas teritoriju klasificēšanu un šo teritoriju uzraudzību.
            
         
               (3)
            
            
               Ražošanas teritorijas klasificē atkarībā no fekālā piesārņojuma līmeņa. Filtrētāji, piemēram, gliemenes, var uzkrāt mikroorganismus, kas apdraud sabiedrības veselību. Tādēļ ražošanas teritorijas klasificē atkarībā no konkrētu mikroorganismu klātbūtnes saistībā ar fekālo piesārņojumu.
            
         
               (4)
            
            
               Jūras vēderkāji parasti nav filtrētāji, tādēļ ar fekālo piesārņojumu saistīto mikroorganismu uzkrāšanās risks jāuzskata par maz ticamu. Turklāt nav sniegta epidemioloģiskā informācija, kas saista noteikumus par ražošanas teritoriju klasificēšanu ar apdraudējumu sabiedrības veselībai, ko varētu radīt jūras vēderkāji, kas nav filtrētāji.
            
         
               (5)
            
            
               Ņemot vērā šos zinātniskos sasniegumus, tādi jūras vēderkāji, kas nav filtrētāji, nebūtu jāiekļauj noteikumos par ražošanas teritoriju klasifikāciju.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 854/2004 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 14. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 139, 30.4.2004., 206. lpp.
   
      PIELIKUMS
      Regulas (EK) Nr. 854/2004 II pielikumu groza šādi:
      
         “III NODAĻA. ĀRPUS KLASIFICĒTĀM RAŽOŠANAS TERITORIJĀM SAVĀKTU ĶEMMĪŠGLIEMEŅU UN DZĪVU JŪRAS VĒDERKĀJU, KAS NAV FILTRĒTĀJI, OFICIĀLĀS KONTROLES
         Oficiālās kontroles attiecībā uz ārpus klasificētām ražošanas teritorijām savāktām ķemmīšgliemenēm un dzīviem jūras vēderkājiem, kas nav filtrētāji, jāveic zivju izsolēs, izplatīšanas centros un pārstrādes uzņēmumos.
         Šādām oficiālām kontrolēm jāpārbauda atbilstība dzīvu gliemeņu sanitārajiem standartiem, kas noteikti Regulas (EK) Nr. 853/2004 III pielikuma VII sadaļas V nodaļā, kā arī atbilstība citām prasībām, kas noteiktas minētās regulas III pielikuma VII sadaļas IX nodaļā.”